Oekraïne-oorlog is só ook Afrika se oorlog
PUTIN AS STERK MAN
Afrika durf nie selektief wees in sy begrip van menseregteskendings nie, skryf PIET CROUCAMP. Die oorlog in Oekraïne verg universele verdoeming, so nie word daar maklik regverdiging gevind hoekom menseregte in 'n bepaalde konteks geskend mag word.
TYDENS die Sondagaandprogram Kommentaar op RSG maak 'n kollega van elders in die akademie die punt dat Afrika se bemoeienis met die oorlog in Oekraïne nét tentatief kan wees.
Die mening dat die militêre geweld van Rusland se Vladimir Putin en die dapper verset van Oekraïne se Volodymyr Zelensky 'n Oos-Europese oorlog is waarby Afrika geen belang het nie, is baie algemeen. Dit is nié Afrika se oorlog nie, word aangevoer.
Ek sou verstaan as dié argument deel van die EFF se politieke manifes was, maar hoekom draal so 'n eensellige redevoering, met al die ontsaglike gevolge vir menseregte wat daagliks deur die internasionale media vertoon word, in die ivoortorings van die akademie?..